දැනට අමෙරිකාවේ ලොස් ඇන්ජලීස් නුවර පදිංචිව සිටින ලේඛක, ගීත රචක, සංගීතඥ සහ ගායක භද්‍රජී මහින්ද ජයතිලකයන්ගේ ඒක පුද්ගල ගී ප්‍රසංගයක් මෙම මස 08 වැනිදා සවස 2.30 ට ගම්පහ නවලෝක තරුණ සංවර්ධන මධ්‍යස්ථානයේදී පැවැත්වේ.මෙයින් ලැබෙන සියලුම ආදායම කෝට්ටේ සුහද පුනරුත්ථාපන මධ්‍යස්ථානයට ලබාදෙන අතර මෙම ගී සැඳෑව භද්‍රජී කළණ මිතුරු සංසදයේ ඉදිරිපත් කිරීමකි.ගම්පහ කාන්ති වික්‍රමනායකගේ සංවිධානයෙන් ඉන්ද්‍රසිරි සුරවීර සහ තිළිණි අතුකෝරාලගේ නිවේදනයෙන් ඔප් නැංවෙන ප්‍රසංගයේ සහය ගායනා චන්න කස්තුරිසිංහ, විමානි කපුරු බණ්ඩාර, සඳුනි රශ්මිකා, ධනුෂ කුලරත්න සහ සජිත් කපුරු බණ්ඩාරගෙනි.රුක්ෂාන් කරුණානායක ප්‍රමුඛ චයිම්ස් ඔෆ් ද සෙවන්ටීස් සංගීත කණ්ඩායමේ සත්සර රටාවෙන් හැඩවන ප්‍රසංගය අතරතුර භද්‍රජීගේ නවතම සංයුක්ත තැටිය වන ගමෙන් ආ කෙල්ලේ එළිදැක්වීමට නියමිතය.ආනන්ද විද්‍යාලයේදීගීත රචක නිරිමාණ කේන්ද්‍රය මඟින් සංවිධානය කරනු ලබන ඔස්කා රිද්ම රැයක් විචිත්‍රවත් සංගීත සැඳෑව සැප්තැම්බර් 07 වැනිදා ආනන්ද විද්‍යාලයීය කුලරත්න ශාලාවේදී පැවැත්වේ.සංගීත් නිපුන් සනත් නන්දසිරි විශාරද නන්දා මාලනී, විශාරද අමරසිරි පීරිස්, සෝමතිලක ජයමහ, විශාරද සමිතා මුදුන්කොටුව සහ විශාරද නෙළු අධිකාරි යන ගායක ගායිකාවන්ගේ ගැයුමින් එදින ප්‍රසංගය වර්ණවත් වනු ඇත.සමන්ත පෙරේරා සංගීතය මෙහෙයවනු ලබයි.